Rus je bil leta 1901 med organizatorji študentskega shoda na Dunaju, na katerem so zahtevali ustanovitev slovenske univerze. Kot zdravnik se je ukvarjal tudi s proučevanjem zgodovine zdravstva. Leta 1909 je napisal prvo poročilo o šolskem zdravstvu v Sloveniji. ("Vpeljava šolskih zdravnikov v Ljubljani") Leta 1912 se je udeležil 1. balkanske vojne. V letih 1918-1919 je bil predsednik slovenskega zdravniškega društva, 1927-1934 pa predsednik Zdravniške zbornice za Dravsko banovino. Kot mestni fizik je pisal izčrpna poročila o zdravstvenem stanju v Ljubljani, poljubne in stokovne članke pa je objavljal v mnogih revihah.